Rahanitra mba sendra nifanindry fotsiny re izany raleva an! Fantatr’ikotolita tsara no momba izany fa ianao fotsiny no mody nampiresahany teo. Ny fitiavany te hihinana ny kisoanao no betsaka. Raleva ntss! Na marina izany na tsy marina, aleo mba hampafantariko ny olona fa manana ny maha izy azy isika eh! Sao koa mantsy heverin’ny sasany hoe lany nividianana io sarety ion y fari- pananantsika. Rahanitra ô raleva an! Sao dia hihomehezan’ny olona amin’ity fitokanana sarety ity ianao eh! Marina tsy hoe notampotampohan’ny nanana sarety raleva ka niantso fokonolona an! Raleva ka tsy mba nianjtso fokonolona ihany koa izy raha nanan-katao kah! Rahanitra sady fandanindaniam-poana ihany koa anie izany eh! Kisoa telo ve no hovonoina amin’ny tsy misy dikany eo. Sady toa miampy akoho amam-borona ihany koa rah any fahenoko azy teo an! Ohatrinona ny teti-bidin’izany? Raleva raha tsy izany ve rahanitra an tsy fanatry ny olona hoe manan-karena isika an! Heverinao ho tahaka ny inona ny voninahitra ho azontsika aorian’io fanasana io? Rahanitra ahiko ho tsy voninahitra no azo fa fanesoana sy tondro molotra raleva izay be fialonana ihany no manao izany eh! Ary izay olona fantatro fa hoe be fialonana tsy hasaiko amin’io fotoana io! Anisan’izany rainidona be kilaoty! Rahanitra tena adala mihitsy ianao ity an! Raleva marina eh! Rahanitra matimatim-boninahitra loatra mantsy ka asain’ny sasany manao izay tsy tokony hatao. Raleva vidin-kaja vidim-boninahitra ramatoa ity an. Ary tongotra mby an-dakana ny ahy ka tsy afa-miverina intsony! Heverinao moa fa tsy efa mitatatata mintantara any aman’olona any izay ikotolita hoe hanasa fokonolona isika an? Raha tsy manao eo isika dia vao mainka ho afa-baraka! Rahanitra tena ianao mihitsy no vendrana fa tsy ikotolita batibatinao isanandro hoe vendrana iny. Raleva hmmm! Rahanitra izao ianao namidiny tamin’ny kely foana raleva ary toa manasohaso an’ikotolita ery anie ianao izany eh? Sa taratara amin’ilay boriky lahy iny ianao? Rahanitra ny marina no nolazaiko taminao fa tsy manasoaso azy izany aho eh! Raha tsy vendrana ve ianao dominy amin’ny kely foana dia mipepipepy handany vola amin’ny tsy misy antony? Raleva ka inona no nanambadianao olona vendrana fa tsy mandeha any amin’izay tsy vendrana ohatran’ikotolita eh? Fantatro mihitsy fa tena tara aminy ianao. Rahanitra io indray fa miseho ny hasarotam-piaronao an! Raleva ka izao fotsiny no lazaiko anao eh! Na miseho ho fetsy sy bôgôsy tahaka ny inona aza iny ikotolita iny, tsy hitovy amiko velively akory. Mpiasako no mendrika an’iny. Ary efa mpiasako mihitsy moa iny izao e! Asaiko mandraoka ny taina ombiko sy mihoso-jezika eny ambony saretiko. Azonao izany? Ka rah ate ho maimbo zezika eny aminy ianao dia miaraha aminy! Rahanitra lasa lavitra loatra ange izany eritreritrao izany eh! Tena manendrikendrika ahy ho vehivavy tsy misy hajany mihitsy ianao. Raleva ka ianao ohatran’ny taratara amin’ikotolita kah! Rahanitra iza no milaza aminao fa tara aminy aho eh! Raleva fa angaha moa izany ilaina ho lazaina fa tsy fantatra fotsiny amin’izao eh? Rahanitra mihevera tena ianao raleva fa misy tsy ara-dalàna mihitsy ao anatin’ny lohanao ao an! Marina eh! Raleva he! He moa izany fanambanianao ahy! Izany ve tsy hampieritreritra? Rahanitra ah ah ah ka, leo be za miresaka aminao raleva an! Aoka izay fa leo aho. Raleva na leo miresaka amiko aza ianao dia izay no mbola hanafatrafarako anao rahanitra hmm! Ny inona? Raleva na miasa eto aza ikotolita dia rarako mafy mihitsy ianao tsy hiresadresaka mitokana aminy. Ny olona ohatra an’ireny mantsy tsy menatra ny hikaoty vadin’olona. Ary rehefa tsy azony amin’izao ianao dia mety hakany odifitia mihitsy. Rahanitra izany no ao anatin’ny sainao ka maninona izy no noraisina niasa teto? Raleva mba hanaporofoko aminy fa tsy mitovy grady amiko izy. Fa izaho patron ny ary izy mpiasako.